ອົງການ IMF ຮຽກຮ້ອງໃຫ້ ສະຫະລັດ ເລືື່ອນເວລາ ໃນ ການຂຶ້ນດອກເບ້ຍ ໃສ່ຕົ້ນປີໜ້າ 
ຫົວໜ້າອົງການ IMF ທ່ານ​ນາງ Christine Lagarde ຮຽກຮ້ອງ​ໃຫ້ ທະນະ​ຄານ​ກາງສະຫະລັດ ເລື່ອນເວລາ ໃນການຂຶ້ນດອກເບ້ຍ ໄປໃສ່ໄລຍະເຄິ່ງທຳອິດ ປີ 2016.
ອົງການກອງທຶນສາກົນ ຫຼື IMF ຮຽກຮ້ອງໃຫ້ທະນະຄານກາງ ສະຫະລັດ ລໍຖ້າຈົນກວ່າ 6 ເດືອນທຳອິດຂອງປີ 2016 ກ່ອນ ຈະຂື້ນອັດຕາດອກເບ້ຍ ເຖິງແມ່ນວ່າ ການສະໜັບສະໜຸນເພື່ອສືບຕໍ່ໃຫ້ເສດຖະກິດ ຂະຫຍາຍໂຕ ຍັງມີ ຜົນບັງຄັບໃຊ້ຢູ່ກໍຕາມ ແຕ່ກໍຍັງມີ “ຄວາມ ບໍ່ແນ່ນອນ ທີ່ສຳຄັນກ່ຽວກັບການເຕີບໂຕເສດຖະກິດ ໃນອະນາຄົດ”ອົງການກອງທຶນສາກົນກ່າວໃນວັນພະຫັດວານນີ້ ຢູ່ໃນລາຍງານທົບທວນເສດຖະກິດປະຈຳປີ ຂອງ ສະຫະລັດ ອົງການ IMF ຍັງຫລຸດລະດັບການຄາດຫວັງ ກ່ຽວກັບການເຕີບໂຕຂອງເສດຖະກິດ ສະຫະລັດໃນອະນາຄົດ ເປັນ 2 5 ເປີເຊັນ ອີງຕາມຄວາມຜິດຫວັງຂອງໄຕມາດທີນຶ່ງ ຫົວໜ້າອົງການ IMF ທ່ານນາງ Christine Lagarde ກ່າວວ່າ ການຂຶ້ນອັດຕາດອກ ເຍ້ຍສະຫະລັດ ໄວເກີນໄປ ອາດເປັນຜົນກະທົບຢ່າງໃຫຍ່ຫລວງຕໍ່ສະ ພາບການທີ່ບໍ່ ແນ່ນອນຂອງຕະຫລາດ ຢູ່ໃນທົ່ວໂລກ ທ່ານນາງກ່າວວ່າ “ເມື່ອຊັ່ງຊາເບິ່ງຄວາມສ່ຽງ ແລ້ວ ພວກເຮົາຄິດວ່າ ມັນເປັນກໍລະນີ ທີ່ຄວນລໍຖ້າການຂື້ນອັດຕາດອກເບ້ຍ ຈົນກວ່າ ຈະມີຮ່ອງຮອຍທີ່ເປັນຮູບປະທຳຫຼາຍຂຶ້ນຂອງເງິນເດືອນ ຫລືລາຄາທີ່ສູງຂຶ້ນກວ່າຫລັກ ຖານປັດຈຸບັນ ” ລາຍງານຂອງອົງການ IMF ກ່າວວ່າ “ການຂື້ນອັດຕາດອກເບ້ຍໄວເກີນໄປ ອາດພາ ໃຫ້ເກີດການເອົາມາດຕະການເພີ້ມຄວາມເຄັ່ງຄັດທາງດ້ານການເງິນ ຫລາຍກວ່າທີ່ ຄາດການໄວ້ ຫລືສະພາບຄວາມບໍ່ໝັ້ນຄົງທາງດ້ານການເງິນເປັນ ເວລາສັ້ນໆ ທີ່ຈະ ເຮັດໃຫ້ເສດຖະກິດຢຸດສະຫງັກລົງ” “ນີ້ອາດຈະບັງຄັບໃຫ້ ທະນາຄານກາງຕ່າວປີ້ນ ທິດທາງຕັດອັດຕາດອກເບ້ຍລົງຄືນໄປສູ່ສູນພ້ອມທັງອາດ ຈະສ້າງຄວາມເສຍຫາຍ ໃຫ້ແກ່ຄວາມໜ້າເຊື່ອຖືນຳດ້ວຍ ການສະເໜີແນະຂອງອົງການ IMF ແມ່ນຂັດກັບຄຳຖະແຫຼງຢ່າງເປັນທາງການ ຂອງ ບັນດາຜູ້ກຳນົດນະໂຍບາຍ ທະນາຄານກາງສະຫະລັດທີ່ວ່າທາງທະນາຄານກາງ ອາດ ຈະຂຶ້ນອັດຕາດອກເຍ້ຍຫລັກຂອງຕົນໃນປີນີ້ ອັດຕາດອກເບ້ຍຂອງ ທະນາຄານກາງ ສະຫະລັດແມ່ນຕ່ຳເກືອບສູນນັບແຕ່ໄດ້ເກີດວິກິດການດ້ານການ ເງິນປີ 2008